tartuNLP/wikipedia-smugri-20251201 huggingface dataset:
Luule Komissarov

Luule Komissarov (aastani 1964 Luule Proos; aastani 1969 Luule Laanet; aastani 1974 Luule Paljasmaa; sündinud 11. augustil 1942 Haapsalus) on eesti näitleja.
Elulugu.
Luule Komissarov on lõpetanud 1961. aastal Lihula Keskkooli ja 1965. aastal Tallinna Riikliku Konservatooriumi lavakunstikateedri näitlejana (2.lend).
Aastatel 1965–1992 töötas ta Eesti NSV Riiklikus Noorsooteatris ning seejärel vabakutselise näitlejana. 1996. aastast töötab ta Ugalas. 
Luule Komissarov on näidelnud ka filmides (nt "Metskapten", 1971; "Näkimadalad" I ja II, 1987; "Jüri Rumm", 1994; "Tulivesi", 1994; jm) ja paljudes telelavastustes. Mitme põlvkonna televaatajatele on ta tuntud Laine osatäitjana ETV telesarjast "Õnne 13", mida on tema loomingulisel osavõtul tehtud (2023. aasta seisuga) juba 30 aastat.
Rolle Ugala teatris.
1996/97
1997/98
1998/99
1999/2000
2000/01
2001/02
2002/03
2003/04
2004/05
2005/06
2006/07
2007/08
2008/09
2009/10
2013/14
2015/16
2017/18
2019
2020/2021
Isiklikku.
Esimene abikaasa oli Arvi Laanet. Ta on olnud abielus Aivo Paljasmaaga ja Kalju Komissaroviga.
Konginkangase vald

Konginkangas oli vald Kesk-Soome maakonnas. See liideti 1. jaanuaril 1993 Äänekoski linnaga. Konginkangasis olas 1988. aasta andmetel 1600 inimest ja rahvastiku tihedus oli 5,4 in/km².
Külad.
Kalaniemi, Konginkangas, Laajaranta, Liimattala, Pyyrinlahti, Räihä.
Koskenpää

Koskenpää on endine vald ja praegune Jämsänkoski linnaosa Soomes Kesk-Soome maakonnas. Koskenpää vald kuulus kuni 1969. aastani Kesk-Soome lääni. Siis liideti ta Jämsänkoski linnaga. Vallas elas 1963. aasta andmetel 2400 inimest ja rahvastiku tihedus oli 6,8 in/km².
Külad.
Kalmavirta, Sahloinen
Leivonmäki vald

Leivonmäki oli vald Soomes Lääne-Soome läänis Kesk-Soome maakonnas. Vald liideti 2008. aastal Joutsa vallaga. 2007. aastal elas vallas 1100 inimest ja rahvastiku tihedus oli 3 in/km².
Leivonmäki sõprusvald Eestis oli Haaslava vald.
Pihlajavesi

Pihlajavesi on järv Soomes, osa Saimaa järvistust.
Järve pindala on 712 km² ja veepinna kõrgus merepinnast on 75,7 m. Järve keskmine sügavus on 11,3 meetrit ja suurim mõõdetud sügavus 72 meetrit. Järve käänulise rannajoone pikkus on 3600 kilomeetrit ja see on oluline alupaik ohustatud Saimaa hülgele.
Järves on kokku 4159 saart, mille kogupindala on üle 600 km². Suuremad saared on Partalansaari ja Viljakansaari.
1994. aastal valiti Pihlajavesi koos Olavinlinnaga üheks Soome rahvusmaastikuks.
Pihlajavesi on ühenduses Haapavesi järvega Kyrönsalmi väina kaudu.
Sumiaineni vald

Sumiainen oli vald Soome Lääne-Soome läänis, Kesk-Soome maakonnas. Vald liideti 2007. aastal koos Suolahti linnaga Äänekoski linnaga. Vallas elas 1300 inimest ja rahvastiku tihedus oli 5,7 in/km².
Külad.
Haapakylä, Hämälänkylä, Lohilahti, Matilanniemi, Mäkelänkylä, Pakanaranta, Raikkaus, Rannankylä, Rautianmäenkylä, Rautionmäki, Saarikas, Saarikkaankylä, Sorvapohja, Sumiainen, Sumiaiskylä, Syvälahdenkylä, Syvälahti, Taipale, Taipaleenkylä, Vihijärvenkylä, Vihijärvi
BTA16-600B

BTA16-600B on 16A sümistor, mida kasutatakse laialt valgustusseadmetes.
Pernå

Pernå (soome keeles "Pernaja"; soome keeles ka "Kirkonkylä"; rootsi keeles ka "Kyrkoby") on küla Soomes Uusimaa maakonnas Loviisa linnas, endise Pernå valla kirikuküla.
Q4008LT

 
Q4008LT (esimene täht tuleb sõnast "Quadrac") on 8A kombineeritud sümistor, mille baasil on integreeritud dinistor.
Suolahti

Suolahti oli linn Soomes Lääne-Soome lään Kesk-Soome maakonnas. Vald liideti 2007. aastal koos Sumiaineni vallaga Äänekoski linnaga. Vallas elas 5400 inimest ja rahvastiku tihedus oli 95,4 in/km².
GA400TD60U

 
GA400TD60U on IGBT-transistor, mida kasutatakse kõrgvooluelektriahelates lülitina.
Girma Yohannes Iyasu

Girma Yohannes Iyasu (Girma Ghebresillasie; sündinud 1961) on Etioopia trooninõudleja.
Ta on 1916. aastal kukutatud keisri Iyasu V pojapoeg.
Isiklikku.
Ta on abielus Claudia Bertramiga, kelle nimi alates abiellumisest on Printsess Claudia Iyasu Menelik. Neil on üks poeg.
Autoportree Saskiaga

"Autoportree Saskiaga" on Rembrandti maal.
Rembrandt tegi selle töö, et esitada isiklik versioon kadunud poja kohta, keskendudes tegelase eluperioodile, mille täitsid isalt saadud vara raiskamine ja mitmesugused kiusatused, kaasa arvatud alkohol ja prostituudid. Modellideks on Saskia van Uylenburgh ja Rembrandt ise. Seda võtet kasutasid Jan Steen ja mitmed teised kunstnikud, et muuta stseen vaatajale lähedasemaks.
Rembrandti on kujutatud noore pidutseva mehena ning Saskiat prostituudina, kes leplikult talub oma kaaslase vulgaarset käitumist. Mees hoiab põlvel istuvat naisterahvast nii, et oleks lihtsam patsutada tema ümarat tagapoolt. Mõlemad on elegantselt rõivastatud, naisel on väljaõmmeldud siidkleit ja mehel austria-stiilis sulega kübar, mõõk vööl ning põlvpükstega sobiv narmastega kaunistatud vammus. Liiderlik ilme näol ja kasimata hambad paljastatud, tõstab ta klaasi vaatajate terviseks, kobades samal ajal teise käega naise pihta. See kõik räägib pillavast ja uhkeldavast iseloomust.
See on moraliseeriv teos, milles on mitmesugust sümboolikat, nagu näiteks paabulind kui edevuse ning rikkuse kiire kaduvuse sümbol ja tahvel seinal, mis annab teada kogunenud arve suurusest. Mõned uurijad on selles näinud noore abielupaari ekstravagantse elustiili kajastust, mida toetasid Saskia pärandus ja kunstniku tulutoovad tellimused.
Danae (Rembrandti maal)

"Danae" on Rembrandti maal.
Argose kuningas vangistas oma tütre Danae maa-alusesse vaskkambrisse, sest oraakel oli talle ennustanud surma oma lapselapse käe läbi. Naine pöörab oma pilgu ja sirutab käe ligineva kuldse hiilguse poole, mis pole muud kui kullavihmaks maskeerunud Zeus. Teenijatüdruk, võlutud sellest stseenist, on avamas voodit ümbritsevat baldahhiini. Armastust sümboliseeriv väike cupido hoiab käsi koos, et mitte rikkuda oma nooltega Zeusi naudingut.
Rembrandt laenas Tizianilt tegelaste välimused, Danae lamaskleva asendi ja tugeva koloriidi, mis tõstab esile jumaliku saju kuldse tooni. Kullasaju selge kujutamise asemel valis ta vihje. Valgus särab teenijatüdruku näol ja voodi ohtratel kaunistustel. Danae helendaval nahal võime juba märgata jumalikku paitust, mis tõmbab kõrvale jalgukatvad loorjad linad. 
Kuigi kompositsioon on teostatud nn itaalia stiilis, kujutatakse akti hollandi stiilis, mis vastab Põhja-Euroopa meistrite realistlikule traditsioonile, kes eelistasid Aadamat ja Eevat Veenusele. Rembrandt ei taotlenud itaallaste kättesaamatut ideaali. Tema kujutatud naine on tehtud lihast ja luust, maalitud modelli või Saskia enda järgi. See on füüsilise vaatluse tulemus, mis kätkeb vahetut erootilisust – eristada võib kõiki anatoomilisi detaile. Ümar kõht on vajunud raskelt allapoole, madrats on kaardunud. Modelli keha on kaugel klassikalisest ilust – kael on lühike ja jäme, hulk kurde rõhutab kaenlaaluste, kaela ja käsivarte täidlust. Kompositsioonis leidub ohtralt erootilisi vihjeid, mille hulka kuuluvad ka voodi ees olevad kingad.
15. juunil 1985 viskas hiljem vaimuhaigeks tunnistatud mees maalile väävelhapet ja lõikas seda noaga. Maali restaureeriti aastatel 1985–1997.
Kadunud poja tagasitulek (Rembrandti maal)

"Kadunud poja tagasitulek" oli Rembrandti viimane pühakirjale toetuv maal ja ühtlasi on seda peetud ka neist kõige suurejoonelisemaks. Seda mitte ainult kompositsiooni suuruse, vaid ka emotsionaalse intensiivsuse poolest. Inspireerituna Luuka evangeeliumi 15. peatükis olevast tähendamissõnast arendab Rembrandt siin andestuse ja halastuse teemat. Rembrandt oli seda käsitlenud juba 1630. aastal gravüüril, mis kujutab isa jooksmas vastu pojale, kes oli oma varanduse maha parssinud ning seakarjuseks sattunud. See töö on piiblitekstile truu – teenija on toomas kojujõudnud pojale parimat kuube ja kingi, tegelased on liikumises ja vestluses.
Sellel oma elu lõpul loodud traagilise varjundiga pildil keskendub kunstnik andestusele ja kaastundele, mis lähtuvad isa armastusest oma poja vastu. See ülendab stseeni universaalse sümboli tasandile. Paljakspügatud peaga põlvitav poeg näeb tõepoolest seakarjuse moodi välja. Kasimata ja närudes, jalad haavades, surub ta oma näo isa rüppe. Isa sarlakpunase kuue pehmus otsekui mässiks poja jumalikku andeksandmisse. Poeg on vajutanud alandlikult oma näo vana isa vastu, otsides kaastunnet ja kaitset. Mõlema silmad on suletud, sest sõnad ja pilgud on liigsed.
Mõned tegelased seisavad põhirühma kõrval, teiste hulgas vanem vend, kelle südames pole ruumi andeksandmisele. Ta ei mõista isa siirast tundepuhangut, kes ülimalt rõõmustab oma poja üle, kes "oli surnud ja on jälle saanud elavaks, oli kadunud ja taas leitud".
Teos omandati Prantsusmaalt 1766. aastal ja on sealtpeale eksponeeritud Peterburi Ermitaaži muuseumis.
Florida hoovus

Florida hoovus on hoovus Florida väinas, osa Golfi hoovusest. 
Hoovab Mehhiko lahest Atlandi ookeani. Hoovus on merehoovuse kohta väga tugev, üle viie sõlme.
Anáfi

Anáfi on saar Egeuse meres, üks Küklaadidest. 
Saare pindala on 40 ruutkilomeetrit. Saar on mägine, kõrgus kuni 548 m. 
Anáfi kuulub Kreekale.
Elimäki vald

Elimäki on endine vald Soomes Lõuna-Soome läänis Kymenlaakso maakonnas. Elimäki naabervallad olid Anjalankoski linn, Iitti, Kouvola linn, Kuusankoski linn, Lapinjärvi, Ruotsinpyhtää ja Valkeala. Vallas räägitakse soome keelt.
2009. aastal liideti Kouvola linn, Kuusankoski linn, Elimäki vald, Anjalankoski linn, Valkeala ja Jaala uueks omavalitsuseks - Kouvola linn.
Külad.
Haapala, Hongisto, Huitila, Hämeenkylä, Joensuu, Jokela, Kesola, Koria, Koskisto (Teutkoski), Kulhua, Lakiasuo, Löytty, Metsäuoti (Mettuoli), Metsäkulma, Mettälä, Moisio, Mommola, Mustila, Myllylä, Mäkiselkä, Naaranoja (Naara), Nappa, Nokkala, Peippola, Pitkäsilta, Porrassuo, Rahikkala, Ratula, Raussila, Soiniitty, Takamaa, Teuroinen, Villikkala, Vilppula, Värälä, Vähä-Moisio
Iitti vald

Iitti on vald Soomes Päijät-Häme maakonnas.
Iitti naabervallad on Heinola linn, Kouvola linn, Lapinjärvi vald, Lahti linn ja Orimattila linn. Vallas räägitakse soome keelt.
2020. aastani kuulus vald Kymenlaakso maakonda.
Külad.
Anttila, Haapakimola, Haapalahti, Huhdasjärvi, Isokylä, Jokue, Kalaksue, Kauramaa, Kausala (Kausansaari), Koliseva, Konttila, Koskenniska, Kukonoja, Kuukso, Kuusanniemi, Kymentaka (Kymentausta), Kyrönkylä, Kyöperilä, Leppäniemi, Lyöttilä, Mankala, Maunuksela, Muikkula, Munakallio, Niinimäki, Nirvinen, Palojärvi, Parikka, Perheniemi, Piilahti, Pyörylä, Radansuu, Ruokoniemi, Saaranen, Salonsaari, Savijoki, Siikakoski, Sitikkala, Säkkilänmaa, Säyhtee, Sääskjärvi, Taasia, Tapola, Tillola, Vuolenkoski, Väärtti.
Kausala

Kausala on küla Soomes Kymenlaakso maakonnas Iitti vallas.
Külas elab umbes 4200 inimest. See on valla teenindus- ja tööstuskeskus. Seal asub tehaseid, kauplusi ja kolm kooli (algkool, keskastmekool ja gümnaasium), samuti raudteejaam Lahti–Kouvola liinil.
Jaanimardikas

Jaanimardikas ("Lampyris noctiluca") on jaanimardiklaste sugukonda kuuluv putukaliik. Jaanimardikad on tuntud eelkõige selle poolest, et emastel isenditel paiknevad tagakeha tipus helenduselundid, mis kiirgavad mittesoojuslikku rohekat valgust.
Emased jaanimardikad, keda nimetatakse jaaniussideks, on tõugulaadsed ja tiibadeta, isastel on seevastu tiivad ja nad meenutavad tüüpilisi mardikaid. Üldiselt on jaaniussid isastest vähemalt kaks korda pikemad (nende pikkus on kuni 25 mm).
Eestiski leiduva jaanimardikaliigi leviala on väga suur ning ulatub läänes Portugalist ja Inglismaast üle Euroopa ja Aasia kuni Hiinani idas. Põhjasuunas ulatub peaaegu põhjapolaarjooneni. Tigude biotõrje eesmärgil on teda viidud ka Uus-Meremaale.
Jaanimardikad toituvad tigudest, keda võivad leida liikudes mööda teo limajälge. Ärasöömiseks väljavalitud tigu surmatakse seedeensüüme sisaldava mürgihammustusega. Vahel saagi surmamine ka ei õnnestu ning on leitud jaanimardika poolt pooleldi ärasöödud tigusid, kes veel edasi roomavad.
On leitud, et jaanimardikad on võimelised nägema ka värve, kuid võrreldes tavaliselt trikromaatse inimese kolme fotoretseptori asemel (punase, rohelise ja sinise värvi jaoks) on neil leitud kaks (vastavad sinise ja rohelise nägemisele), mille tundlikkus on häälestunud liigikaaslaste bioluminestsentsvalgusele. Seega on jaanimardikad võimelised nägema toone sinise ja rohelise spektriosa ümber, mis ilmselt moodustab ka nende värvitaju. Kuna isased jaanimardikad peavad öösel lennates ja puuoksi jt takistusi vältides leidma tee helendava emase juurde, siis peab nende nägemismeel olema vähese valguse tingimustes tundlikum kui inimesel ning nad nägevat värve ka seal, kus inimene vähese valguse tõttu enam värve ei erista.
On täheldatud ka Kuu faaside mõju jaanimardikate vastsete helendamisaktiivsusele. Inglismaal Norfolki krahvkonnas tehtud uurimuse käigus märgati, et täiskuu ajal oli vastsete helendamisaktiivsus madalaim (leiti kõige vähem helendavaid vastseid), hakkas tõusma aga pärast täiskuu möödumist ning saavutas haripunkti noorkuu ajal. Taolist helendamisaktiivsuse mustrit täheldati mitme kuu jooksul läbi suve. Erinevalt vastsetest ei korreleerunud Kuu faasid aga täiskasvanud isendite helendamisaktiivsusega.
India rahvameditsiinis on kuivatatud ilma peata jaanimardikad segus haisva vaiguputkega leidnud kasutust neeru- ja sapikivide ravil.
Neoonlamp

Neoonlamp on neoongaasiga täidetud madalarõhuline huumlamp, mida kasutatakse laialdaselt signaallambina, samuti ehis- ja reklaamvalgustuses.
Nagu teistelgi gaaslahenduslampidel, on neoonlambi tunnusjoonel negatiivse takistusega piirkond (joonisel lõik AB), mistõttu süütamise ja põlemise ajal on lambil erinev pinge.
Lamp hakkab punakasoranžilt helendama, kui pinge on vähemalt 100 V, väljalülitamiseks tuleb pinget alandada 50 voldini. Helenduse värvust on võimalik muuta teiste gaaside lisamisega.
Kui lampi läbib vahelduvvool, helendavad vaheldumisi mõlemad elektroodid. Alalispinge rakendamisel helendab ainult negatiivne elektrood – katood.
Starter

Starter on seade millegi käivitamiseks. 
Mõnikord kasutatakse sõna starter gaaslahenduslampide süüteseadme ehk süüturi tähenduses.
Püknokliin

Püknokliin (kreeka sõnadest "pyknos" 'tihe, paks' + "klino" 'kaldun') on veekiht, kus tihedusgradient on võrreldes alumise ja ülemise veekihiga märgatavalt suurem. 
Mageveekogudes, näiteks järvedes, on tiheduse muutus tingitud eelkõige veetemperatuurist, merekeskkonnas aga veetemperatuurist ja/või soolsusest.
Variatsioon (muusika)

Variatsioon on muusikas uus objekt, mis on teatud kompositsioonimeetodi või reegli põhjal tuletatud olemasolevast objektist.
Olemasolevaks objektiks (teemaks) võib olla näiteks meloodia, rütmifiguur, harmooniajärgnevus vms.
Uue objekti tuletamise protsessi nimetatakse varieerimiseks.
Teema ja variatsioonid võivad moodustada variatsioonivormi.
Voosi kurk

Voosi kurk on väin Läänemeres Vormsi saare ja Noarootsi poolsaare vahel. Ta eraldab Vormsi saart Mandri-Eestist ja ühendab Väinamerd Läänemere avaosaga. Halduslikult jääb väin Lääne maakonda Lääne-Nigula ja Vormsi valda. Voosi kurk jääb Väinamere hoiualale. Väina veepeegli pindala on 20,6 km². Väina jäävad mitmed väikesaared: Nätegrunne, Seasaar, Ulassaar (rootsi "Olasäurn"), Väike-Tjuka saar.
Voosi kurk on laevatatav kuni 3 meetrise süvisega alustega. Laevatee pikkus on 18,7 km ja laius on vähemalt 100 m. Minimaalne sügavus on 3,1 m. Voosi kurgu navigatsiooniperiood, mil lateraalmärkidega on tagatud laevatee tähistus, on 01.05‒31.10.
Liigisõna kurk esineb maa- või veekitsuste (väinade) nimedes. Einbis on Voosi ühe külaosa nimi, kus asus varem Voosi kõrts, mille kaudu sõideti Vormsile. Carl Russwurm on kõrtsi nime (rootsi keeles "Osö", 1798 "Osö", 1855 "Wosö, Wôse") tuletanud sõnast "ås + ö". Rootsi keeles on "ås" voor, oos, vallseljak, tagumine osa tähistab aga saart. Oletatavasti on kõrts ja külaosa omal ajal väinale nime andnud.
Voosi kurgu keskkonnaregistri kood oli VEE3316000.
Jeff Stinco

Jeff Stinco (sünninimi Jean-François Stinco; sündinud 22. augustil 1975) on Kanada muusik, kitarrist.
Ta on mänginud Kanada populaarses ansamblis Simple Plan. Lisaks on ta koostööd teinud ka rokkansambliga The Rush.
Chuck Comeau

Chuck Comeau (õieti Charles-André Comeau; sündinud 17. septembril 1979) on Kanadast pärit muusik.
Chuck alustas oma muusikukarjääri bändis Reset trummarina. Pärast esimese plaadi välja andmist lahkus bändist ja läks ülikooli advokaadiks õppima. Siiski jättis ta kooli pooleli, et tegeleda edasi muusikuna. Comeau moodustas uue pundi nimega Simple Plan. Bänd tegutseb siiani ja on populaarne üle terve maailma. Bändikaaslased arvavad, et just Comeau on see, kes bändi nii kaugele on aidanud.
Sébastien Lefebvre

Gaëtan-Jean Sébastien Lefebvre Pépin (tuntud ka kui Sebastien Lefebvre ja Seb Lefebvre; sündinud 5. juunil 1981) on prantsuse-kanada muusik, kes on eelkõige tuntud rütmikitarristi ja taustalauljana bändis Simple Plan. 
Lefebvre kasvas üles Québeci provintsis Lavalis ja töötas kojamehena oma endises keskkoolis.
Noorpõlv.
Lefebvre kasvas üles Lavalis koos oma vanemate ja kolme õe-vennaga. Tal on vanem vend Jay, kellega nad on väga lähedased, ning kaks nooremat õde, Andrée-Anne ja Héloise. Vend Jay on ära märgitud ka Simple Plani albumitel ja saate "Man of the Hour" kodulehel, kus teda tänatakse bändi pideva toetuse eest. 
Lefebvrede vanemad lahutasid abielu, kui Seb käis keskkoolis. Hiljem abiellusid mõlemad vanemad uute elukaaslastega, albumil "Simple Plan" tänab Seb oma nelja vanemat. Sebi ema, Lorraine Pépin, töötab lastepsühholoogina ja sotsiaaltöötajana Ida-Montrealis, isa Jean Lefebvre aga inimõiguste alal Québecis. 
"Man of the Hour".
"Man of the Hour" on taskuhäälingu saade "(podcast)", mida juhivad Lefebvre ja Simple Plani kodulehe tegija, fotograaf ja filmimees Patrick Langlois. 
Saade sai kõrvalprojektina alguse, kui Lefebvre, Langlois ja Jaret Reddick otsustasid teha bändi. Nad ei olnud ühtegi lugu veel lindistanud, kuid T-särgid ja muud bändi promoks vajalikud asjad olid juba tehtud. Bändiga tegelemiseks neil aga aega piisavalt ei jätkunud, see-eest nende iTunesi saatest "Man of the Hour" kujunes välja pikaaegne raadio- ja taskuhäälingu saade.
Yauhen Vatutsin

Jaŭhien Vatucin (valgevene Яўген Іванавіч Ватуцін; eesti keeles on enam kasutatud kirjapilti Jevgeni Vatutin; sündinud 19. aprillil 1962 Minskis) on Valgevene kabetaja, rahvusvaheline suurmeister.
Paide Hillar Hanssoo Põhikool

Paide Hillar Hanssoo Põhikool on põhikool Paides. 
Kool alustas tööd 1. septembril 1977 ja kandis siis nime Paide 3. Keskkool. 1. septembril 1994 nimetati kool ümber Paide Ühisgümnaasiumiks. 1. septembril 2007 liideti Paide Ühisgümnaasiumiga Paide Slaavi Gümnaasium.
Riigigümnaasiumi avamise tulemusena Paides kaotati 1. septembril 2018 Paide Ühisgümnaasium ja muudeti põhikooliks. Uueks nimeks sai kooli esimese direktori Hillar Hanssoo auks Paide Hillar Hanssoo Põhikool.
Ehud Barak

Ehud Barak (heebrea אֵהוּד בָּרָק; sünninimi Ehud Brog; sündinud 12. veebruaril 1942 Mishmar HaSharoni kibutsis) on Iisraeli vasaktsentristlik poliitik, 1999–2001 oli ta Iisraeli peaminister, 1997—2001 ja 2007—2011 Iisraeli Tööpartei esimees, 1999–2001 ja 2007–2013 Iisraeli kaitseminister. 
Barak sündis Israel ja Esther (sündinud Godin) Brogi 4 pojast vanimana. Tema isa vanemad Reuben ja Frieda Brog mõrvati Leedus 1912, kui Israel oli 2-aastane. Ehudi emapoolsed vanavanemad Shmuel ja Elka Godin surid Treblinka koonduslaagris.
1959 muutis Ehud Brog oma nime Iisraeli sõjaväkke astumisel Barakiks, mis tähendab heebrea keeles valgustust või hiilgust.
Sõjaväes teenis ta 35 aastat ja sai lõpuks Iisraeli kõrgeima sõjaväelise auastme "Rav Aluf", mis vastab kindralleitnandile. Yom Kippuri sõjas juhtis ta tankirügementi ja aitas päästa raskeid kaotusi kandnud langevarjurite pataljoni, mida juhtis Yitzhak Mordechai.
26. novembril 2012 teatas Barak, et lahkub pärast 2013. aasta jaanuaris toimuvaid parlamendivalimisi poliitikast.
Teenistus eriüksuses ja erioperatsioonid.
Teenistuse ajal eliitüksuses Sayeret Matkal juhtis Barak paljusid õnnestunud operatsioone. Operatsioon Isotoop oli Sabena 572. lennu pantvangistatud reisijate vabastamine 1972. aastal. Operatsioon Nooruse allikas 1973. aastal Beirutis lõppes 7 inimese tapmisega, kellest 3 olid Palestiina Vabastusorganisatsiooni juhid ja ainult 1 tsiviilisik (operatsiooni käigus avastati Barak naiseriideid kandmas). Operatsioon Entebbe toimus 1976. aastal ning ka selle käigus vabastati terroristide hõivatud lennukist pantvangid Ugandas Entebbe lennuväljal ja tapeti kõik terroristid. Oletatavasti kavandas Barak ka Palestiina Vabastusorganisatsiooni liidri Abū Jihādi mõrva Tunises 16. aprillil 1988.
Barak on ekspert Iisraeli sõjaväe võitluskunstis "krav maga".
1968 lõpetas Barak Jeruusalemmas Heebrea ülikooli füüsika- ja matemaatikabakalaureuse kraadiga. 1978 kaitses ta magistrikraadi majandusökonoomika alal Stanfordi ülikoolis.
Isiklikku.
Sõjaväes tutvus Ehud oma tulevase abikaasa Navaga. Neil on 3 tütart. Abielu lahutati augustis 2003. 30. juulil 2007 abiellus ta Nili Pri'eliga.
Jaala vald

Jaala on endine vald Soomes Lõuna-Soome läänis Kymenlaakso maakonnas. Jaala naabervallad olid Heinola linn, Iitti vald, Kuusankoski linn, Mäntyharju vald ja Valkeala vald.
Jaalas räägiti soome keelt.
Valla kirikuküla oli Jaala.
2009. aastal ühines Jaala vald Kouvola linnaga.
Rahvusvaheline Astronoomiaunioon

Rahvusvaheline Astronoomiaunioon (inglise "International Astronomical Union"; enamasti kasutatakse lühendit IAU; eesti keeles ka Rahvusvaheline Astronoomiaühing, Rahvusvaheline Astronoomia Liit) on rahvusvaheline organisatsioon, mis ühendab kutselisi astronoome üle maailma.
IAU asutati 1919. aastal. Organisatsiooni peamisteks tegevusaladeks on astronoomia kui teaduse propageerimine ja koordineerimine. Astronoomidest liikmed, kellel peab olema vähemalt filosoofiadoktori (PhD) teaduskraad, kuuluvad enamasti IAU alamstruktuuridesse – jaotustesse, komisjonidesse, töögruppidesse või programmigruppidesse. Peakorter ehk IAU sekretariaat asub Prantsusmaal, Pariisi Astrofüüsika Instituudis (prantsuse "Institut d'Astrophysique de Paris").
IAU põhitegevus on teaduskonverentside korraldamine. IAU egiidi all toimub igal aastal 9 IAU sümpoosioni, millel esitatud materjalid avaldatakse perioodilises väljaandes "IAU Symposium Proceedings". Kõige olulisem üritus IAU ja kutseliste astronoomide kalendris on IAU Peaassamblee ("General Assembly"), mis toimub iga kolme aasta järel. Peaassamblee raames toimub 6 sümpoosioni ning umbes 25 väiksemat konverentsi või istungit, samuti korraldatakse töögruppide, komisjonide ja jaotiste koosolekud. Vajaduse korral arutatakse nende käigus laiemat avalikkust puudutavaid küsimusi ning võimalusel tehakse otsuseid. IAU töö tulemusena pandi näiteks 2006. aastal paika planeedi definitsioon ning hääletati (positiivselt) selle kasutuselevõtu üle. 
IAU pädevuses on fundamentaalsete astronoomiliste ja füüsikaliste konstantide defineerimine ning ühemõttelise astronoomilise nomenklatuuri (nimetused, liigitused, definitsioonid) koostamine. IAU on rahvusvaheliselt tunnustatud organisatsioon, kes paneb nimesid taevakehadele ja nende pinnadetailidele.
IRF5210

IRF5210 on isoleeritud paisuga väljatransistor, mida kasutatakse nõrksignaali elektriahelates lülitina audiotehnikas ja autodes.
MJ11015

MJ11015 on Darlingtoni PNP transistor, mida kasutatakse audiovõimendites elektriahelates lülitina.
Jaala kirikuküla

Jaala on küla Soomes Kymenlaakso maakonnas Kouvola linnas, endise Jaala valla kirikuküla. 
Külas asuvad kirik ja bussijaam.
MJ11016

MJ11016 on Darlingtoni NPN transistor, mida kasutatakse audiovõimendites elektriahelates lülitina.
Klaudia Taevi nimeline konkurss

Klaudia Taevi nimeline rahvusvaheline noorte ooperilauljate konkurss on võistlus noortele ooperilauljatele. Konkurssi korraldab MTÜ PromFest. 
Konkursi idee autor ja president on Pärnu kultuuritegelane, laulja ja literaat Toomas Kuter ning kunstiline juht on dirigent Erki Pehk.
Klaudia Taevi nimelise konkursiga mälestatakse Pärnu vokaalpedagoogi Klaudia Taevi. Esimene konkurss toimus PromFesti raames 1996. aasta mais. Järgmine konkurss toimus 2001. aastal ja sellest ajast alates on toimunud konkurss iga kahe aasta tagant ning on peamine osa Pärnu rahvusvahelisest ooperimuusika festivalist PromFest. Järgmine, juba neljateistkümnes konkurss toimub 2025. aasta septembris Pärnus.
Konkursi žürii koosneb rahvusvaheliselt tunnustatud ooperi-asjatundjatest. Žürii tööd on juhtinud sellised ooperimaalima kuulsused nagu Barbara Hendricks (USA /Rootsi 2007), Edda Moser (Saksamaa 2013), Ileana Cotrubas (Rumeenia 2005), Teresa Żylis-Gara (Poola 2009), Karan Armstrong-Friedrich (USA /Saksamaa 2015), Irina Arhipova (Venemaa 2003), Luana DeVol (USA 2017), Dolora Zajick (USA 2019), Cynthia Makris (USA 2021), Vesselina Kasarova (Bulgaaria 2023).
Klaudia Taevi nimelise konkursi võitjate peamine auhind on võimalus esineda järgmise ProFesti ajal ettekandele tulevas ooperilavastuses. Vastavalt laureaadi soovidele produtseeritakse uus ooperilavastus. Nii kehastas G. Verdi "Rigoletto" naispeategelast sopran Anna Samuil (I preemia aastal 2001), A. Rubinšteini "Deemoni" nimiosas astus üles Laimonas Pautienius (I preemia aastal 2003), Carmenit kehastasid 2005. aasta konkursi parimad Angelina Švatška ja Huiling Zhu. Eestis esmakordselt esitatud Massenet' "Thaisi" nimiosas astus üles 2007. aasta laureaat Veronika Džiojeva ning talle sekundeerisid meespeaosalistena kolmanda preemia laureaadid Ilja Siltšukov ja Oliver Kuusik. 2009. aasta konkursi parim Anatol Siŭko kehastas nimirolli G. Verdi "Attilas". N. Rimski-Korsakovi ooperi "Tsaari mõrsja" peaosades laulsid 2011. aasta konkursi parimad Andrei Savtšenko Valgevenest, Elina Šimkus (Volkmane) Lätist ja 2005. aasta laureaat Angelina Švatška Ukrainast. 2013. aasta konkursi võitja, Leedu sopran Jomante Šležaite valis preemiaks nimirolli G. Verdi "Aidas" ja 2015. aasta parim, Lõuna-Korea tenor Sunghyun Kim, soovis laulda Alfredo rolli G. Verdi "Traviata" lavastuses 2017. aasta kevadel. X Klaudia Taevi konkursi võitnud (2017) metsosopran Abigail Levis Ameerika Ühendriikidest valis oma preemiarolliks Romeo V. Bellini ooperis "I Capuleti e i Montecchi", mis tuli ettekandele 2019. aasta PromFestil. 2019. aasta konkursil valiti parimateks sopran Anna Tverdova Ukrainast ja bass Sargis Bažbeuk-Melikjan Armeeniast, kelle jaoks valmis 2021. aastal Rossini ooper Türklane Itaalias. 2021. aastal võitis konkursi Poola metsosopran Zuzanna Nalewajek, tema valik langes Massenet' muinasjutt-ooperile "Cendrillon", mida etendati 2023. aastal Eestis esimest korda.
Tie Ning

Tie Ning (traditsioonilises kirjas 鐵凝; lihtsustatud kirjas 铁凝; pinyinis Tiě Níng; sündinud septembris 1957 Pekingis) on hiina kirjanik, alates 2006. aastast Hiina Kirjanike Liidu esimees. 
Ta on töötanud kirjandusajakirja Huashan toimetajana.
Tie Ningi vanemad on pärit Hebei provintsist.
Tema tuntumad teosed on "Oo, Xiangxue" 《哦，香雪》, "Punane nööpideta särk" 《沒有紐扣的紅襯衫》, "Juuni suur teema" 《六月的話題》, "Nisukõrrekuhi" 《麥秸垛》, "Puuvillakuhi" 《棉花垛》, "Külatee viib mind koju", "Roosiuks" 《玫瑰門》, "Kui kaua on igavesti" 《永遠有多遠》 ja "Da Yu Nü"《大浴女》 ("Suur supelnaine").
Sündinud 9. novembril

"Siin loetletakse 9. novembril sündinud tuntud inimesi.
Lisette Vunder

Lisette Vunder (14. oktoober 1905 Narvas – 20. juuli 2009) oli eesti pikaealine.
Aastatel 1924–1926 õppis ta Tallinnas Riigi Kunsttööstuskooli juures korraldatud käsitöö õpetajate ettevalmistuskursustel ning omandas gümnaasiumi käsitöö õpetaja kutse.
Lisette Vunder on töötanud nii käsitööõpetajana, olnud O/Ü "Kodukäsitöö" instruktor ning töötanud Kunstitoodete Kombinaadis. 
Ta arreteeriti Tallinnas nõukogude julgeolekuorganite poolt 29. augustil 1950 ja viibis vangilaagris Permi oblastis kuni 1956. aastani.
Fame

Fame on ingliskeelne sõna, mis tähendab 'kuulsus'. Seda nime kannab üks ansambel ja mitu teost. 
Teosed:
Sündinud 10. novembril

"Siin artiklis loetletakse 10. novembril sündinud tuntud isikuid.
Tagasiteed ei ole

"Tagasiteed ei ole" on mitme filmi pealkiri.
Kurk (geograafia)

Kurk on väina või merekitsuse nimetus mõningates Eesti mererannikupiirkondades, aga ka kaugemal.
Kurgud on Eestis Hari kurk, Viire kurk ja Voosi kurk.
Eestikeelsed nimetused, kus veel kurk kasutusel on, on Kura kurk ja Valge mere kurk.
Soome keeles on kasutusel ka "kurkku" (Merenkurkku, "Kuurinkurkku" – Kura kurk, "Vienankurkku" – Valge mere kurk).
Harry Abel

Harry Abel (3. märts 1920 Torma vald, Tartumaa – 21. detsember 1996) oli eesti humorist. 
Tema isa oli sepp. 
Harry Abel töötas kaubatundja ja klubijuhatajana. 
Ta avaldas vesteid ja humoreske pseudonüümi Ernst Kern (Kärna Ärni) all.
Karolin

Karolin on kiirkatamaraan, mis kuulus Lindaliini AS-ile. Laev sõitis aastatel 2009–2017 liinil Tallinn–Helsingi. Laev on ehitatud 2000. aastal Austraalias ning Lindaliini AS ostis laeva 2008. aasta septembris Saksamaalt. Laev saabus Tallinna novembris 2008. Laeva eelmine nimi oli "Polarstern" ning kodusadam Borkum.
Panninäpits

Panninäpits ehk säppel on eemaldatav vars. Panninäpits on tööriist, mida kasutatakse varreta panni või poti tõstmiseks.
Konstantin Pätsi esimese valitsuse seadusandlik tegevus

Konstantin Pätsi esimese valitsuse seadusandlik tegevus.
Nagu eelmistel Vabariigi Valitsuse koosseisudel, olid ka Konstantin Pätsi esimesel valitsusel seadusandlikud volitused Vabariigi Valitsemise Ajutise Korra § 12-a alusel kuni 29. novembrini 1921, mil need kaotati seadusega 1. novembril 1921 vastu võetud seadusega (RT 1921, 101, 1921). Sellest alates kuulus Riigikogule ainuõigus seadusi anda kuni uue põhiseaduse jõustumisega 24. jaanuaril 1934 sai Riigivanem õiguse anda seadusi dekreedina.
Konstantin Pätsi esimese valitsuse poolt vastuvõetud seaduste loend.
1. oktoobril 1921.
Riigikogu poolt 1. novembril 1921 a. vastuvõetud
Seadus Vabariigi Valitsemise Ajutise Korra § 12-a ärakaotamise kohta..
Seadus Vabariigi Valitsemise Ajutise Korra § 12-a (“Riigi Teataja” nr. 109 ― 1919 a.) ärakaotamise kohta. 
RT 1921, 101, 192.
§ 1. Vabariigi Valitsemise Ajutise Korra § 12-a (“Riigi Teataja” nr. 109 ― 1919 a.) kaotab oma maksvuse.
Algkirjale allakirjutanud
Riigikogu abiesimees K. Virma.
Abisekretäär W. Pezold.
Arthur Rackham

Arthur Rackham (19. september 1867 – 6. september 1939) oli inglise kunstnik, raamatuillustraator. 
Arthur Rackham on muu hulgas illustreerinud palju laste- ja muinasjuturaamatuid.
Miehikkälä vald

Miehikkälä on vald Lõuna-Soomes Kymenlaakso maakonnas. Vallas elab 2187 inimest (31. mai 2011) ja rahvastiku tihedus on 5,5 in/km². Miehikkälä naabervallad on Kouvola linn, Hamina linn, Luumäki, Virolahti ja Lappeenranta linn.
Vallas räägitakse peamiselt soome keelt.
Külad.
Hurttala, Kylmälä, Lapjärvi, Miehikkälä, Muurikkala, Muurola, Hauhia, Kaitainen, Laisniemi, Pitkäkoski, Purho, Saivikkala, Salo-Miehikkälä, Suur-Miehikkälä.
Pyhtää vald

Pyhtää on vald Soomes Lõuna-Soome läänis Kymenlaakso maakonnas. Vallas elab 5100 inimest ja rahvastiku tihedus on 17,8 in/km². Pyhtää naabervallad on Kotka linn ja Loviisa linn (varem Ruotsinpyhtää vald).
Pyhtää vallas Mustaviiri saarel asub UNESCO maailmapärandi nimistusse kuuluva Struve geodeetilise kaare mõõdupunkt ().
Solon

Solon Ateenast (Σόλων; 640–635 eKr Ateena – umbes 559 eKr Ateena) oli vanakreeka poeet, kaupmees, rändur ja poliitik. Teda peetakse üheks seitsmest targast.
Solon pärines Kodriidide ülikusuguvõsast, kuhu olid kuulunud ka Ateena kuningad. Ta teenis nooruses elatist kaupmehena, mis võimaldas tal palju oma isikliku laevaga reisida. Nähtavasti oli ta juba enne oma poliitilist tegevust kaaskodanikele tuntud kui luuletaja. Tema eleegiad ja jambid seostusid seadusandlusega, põhiteemadeks olid poliitika ja moraal. Ta on loonud siiski ka luuletusi, kus ülistatakse muusasid, veini ja armastust. Ta oli esimene Ateena luuletaja, ja mõne tema luuletuse poliitiline suunitlus pidi tõmbama kuulajate tähelepanu. 
Tunnustades Soloni teeneid Salamise saare tagasivallutamisel megaralastelt 594 eKr, valisid ateenlased ta arhondiks. 
Umbes 594. aastal eKr kehtestas ta kõigile lõbumaja omanikele kaheprotsendilise maksu. Ta rajas esimesena riiklikud bordellid. Umbes 590 eKr paigutas Solon Ateenas prostituudid avalikesse majadesse. 
Tuntud on Soloni lendlause "Mis liig, see liig", samuti tema vaidlus teatrimees Thespisega: "Kui lubate teatris tõemeeli valet esitada, siis hakkavad ka riigimehed näitemängudest eeskuju võtma!"
Asendiisomeeria

Asendiisomeeria on orgaaniliste ühendite isomeeria, mille puhul isomeerid erinevad üksteisest kordsete sidemete või funktsionaalrühmade paigutuse poolest sama struktuuriga süsinikahelal.
Ahelaisomeeria

Ahelaisomeeria on orgaaniliste ühendite isomeeria, mis tuleneb süsinikahela erinevast struktuurist.
Näide: Struktuurselt väljakirjutatud klorobutaani isomeerid.
1-klorobutaan ja 1-kloro-2-metüülpropaan erinevad üksteisest süsinikahela kuju poolest. Samaviisi erinevad 2-klorobutaan ja 2-kloro-2-metüülpropaan. Need ained on paarikaupa üksteise suhtes ahelaisomeerid.
Heitvesi

Heitvesi (inglise "effluent") on inimkasutuses olnud ja seejärel loodusesse tagasi lastud vesi. 
Enamasti on heitvee omadused algselt kasutatud vee omadest halvemad, harvem on loodusesse lastud heitvee omadused samad mis esialgsel veel (näiteks paisu läbinud vesi).
Olmes ja tööstuses kasutatud heitvett nimetatakse enamasti reoveeks.
Leostumine

Leostumine on mineraalainete (peamiselt vees lahustuvate soolade) väljauhtumine mullast liikuva pinnasevee toimel. 
Kitsamas tähenduses võidakse leostumise all mõelda karbonaatide väljauhtumist mullast.
Aleksandr Aleksandrov (kosmonaut)

Aleksandr Pavlovitš Aleksandrov (vene Александр Павлович Александров; sündinud 20. veebruaril 1943 Moskvas) on Nõukogude Liidu kosmonaut ja kahekordne Nõukogude Liidu kangelane (23. november 1983 ja 29. detsember 1987).
Ta valiti kosmonaudiks 1. detsembril 1978.
Ta on abielus ning tal on kaks last.
Mohamed Nasheed

Mohamed Nasheed (divehi keeles މުޙައްމަދު ނަޝީދު; sündinud 17. mail 1967 Males) on Maldiivide poliitik, 11. novembrist 2008 kuni 7. veebruarini 2012 Maldiivide president, alates 29. maist 2019 Maldiivide parlamendi esimees. 
Maldiivide esimestel demokraatlikel mitmeparteilistel presidendivalimistel valiti Mohamed Nasheed riigi presidendiks. 28. oktoobril 2008 peetud presidendivalimiste teises voorus saavutas ta võidu 30 aastat riiki valitsenud senise presidendi Maumoon Abdul Gayoomi üle. 
Mohamed Nasheed on üks Maldiivide Demokraatliku Partei asutajaid. Ta on kuulunud ka parlamenti. Opositsioonijuhina oli ta üks eelmise presidendi poliitika ägedamaid kriitikuid ning teda on selle eest korduvalt süüdi mõistetud ja vangistatud. Tema hüüdnimi rahva hulgas on Anni. 
Mohamed Nasheedi ametiaeg presidendina pidi kestma viis aastat, kuid 7. veebruaril 2012 astus ta pingelises poliitilises olukorras, kus riigis olid juba pikemat aega toimunud ekspresident Gayoomi toetajate meeleavaldused, ametist tagasi. Nasheedi poolehoidjad süüdistasid ka armeed ja politseid tema survestamises tagasiastumiseks. Uueks presidendiks vannutati samal päeval senine asepresident Mohammed Waheed Hassan.
Sündinud 11. novembril

"Siin loetletakse 11. novembril sündinud tuntud inimesi.
Absorptsioon

Absorptsioon ehk absorbeerimine (sageli sünonüüm neeldumine; tuleneb ld sõnast "absorbere") on millegi neelamine, imamine. 
See mõiste on kasutusel mitmes teadusharus:
Dokumendivahetuskeskus

Dokumendivahetuskeskus (edaspidi DVK) on Eestis riigi poolt hallatavate erinevatele dokumendihaldussüsteemidele (edaspidi DHS) ning teistele dokumente käsitlevatele infosüsteemidele ühine infosüsteem. DVK arendamine algas 2005. aastal projekti Riigiportaal etapi "Dokumendihaldussüsteemide arendus" raames. DVK arendustööd teevad koostöös Riigikantselei ja Riigi Infosüsteemi Amet (edaspidi RIA).
Eesmärk.
DVK peamine eesmärk on pakkuda keskset dokumendivahetusteenust. Eesmärgiks on digitaalsete dokumentide vahetamine läbi X-tee dokumendivahetuskeskuse, mis loob eeldused paberdokumentidest loobumiseks. DVK toimimine tõstab asutuse efektiivsust, võimaldab loobuda paberdokumentide vahetusest, loob eelduse e-teenuste arendamiseks ning kiirendab riigiasutuste ja kohalike omavalitsuste üleminekut digitaalsele asjaajamisele. DVK tagab hajutatult paiknevate infosüsteemide suhtlemise X-tee vahendusel, dokumentide lühi- ja pikaajalise säilitamise, dokumentide menetlemist toetavate ja lihtsustavate teenuste pakkumise ning dokumentide varundamise.
Teenused.
DVK teenused on järgmised:
Võimalused.
DVK-le on omased mitmed funktsioonid ning omadused, mis on mõeldud antud süsteemi tõhusamaks toimimiseks:
DVK-s on võimalik sooritada päringuid:
Dokumendirepositoorium.
Dokumendirepositooriumiks nimetatakse infosüsteemi, mis on DHS-iga liidestatav X-tee kaudu ning selle eesmärgiks on dokumentide:
DVK peab toetama X-tee teenustena järgmisi igapäevaseid toiminguid dokumentidega:
Üleminek elektroonilisele dokumendihaldusele.
Selleks, et asutuste vaheline koostöö läbi DVK sujuks, peavad asutused, eelkõige riigiasutused ja kohalikud omavalitsused, üle minema elektroonilisele dokumendihaldusele. Elektroonilisele dokumendihaldusele ülemineku juurutamine hõlmab järgmisi etappe:
Selleks, et riigiasutuses oleks tõhus elektrooniline dokumendihaldus, tuleks muretseda ka DHS-tarkvara, mis peab aitama dokumente hallata, olema turvaline ning vastama seadusandlusele. Nõuded riigiasutuste DHS-le on kirjas:
Liitumine.
DVK-ga liitumiseks peab asutus kontrollima, kas kasutataval DHS-i versioonil on olemas liides, mis võimaldaks antud süsteemiga liitumist. Ühtlasi tuleks asutusel liituda X-teega, milleks tuleb esitada taotlus RIA-le. Et asutuses DVK-ga töötamine oleks turvaline, tuleb paigaldada turvaserver. Kui eelpool kirjeldatu on asutuses täidetud, tuleb asutusel RIA-lt taotleda DVK teenuste avamist.
Liitujad.
Kohustus minna üle automaatsele digitaalsele dokumendivahetusele dokumendihaldussüsteemide vahel:
Dokumendihaldussüsteemid.
Dokumendihaldussüsteemid, millel on olemas DVK spetsifikatsioonile vastav liides:
Merike Pau

Maie-Merike Pau (24. jaanuar 1941 Viljandi – 14. märts 2008) oli eesti tõlkija.
Ta lõpetas 1967. aastal Tartu Riikliku Ülikooli vene keele ja kirjanduse osakonna. Poolteist aastat õpingutest veetis ta Thbilisi Riiklikus Ülikoolis, kus õppis gruusia keelt ja kirjandust, aga ka tamili keelt.
Ta tõlkis ilukirjandust peamiselt gruusia, aga ka itaalia, inglise ja vene keelest.
Isiklikku.
Tal sündis kooselust Kuldar Singiga tütar.
Imperialism

Imperialism ("ladina keeles" "imperare" valitsema; "imperium" valitsetav maa-ala; näiteks "Imperium Romanum") on mitmetähenduslik sõna. Üldiselt mõistetakse imperialismi all ühe riigi enesekeskset poliitikat oma võimu- ja mõjupiirkonna laiendamiseks. Selleks on võimalik luua koloniaalmaid ja protektoraate. Sellist tegevust nimetatakse ka kolonialismiks.
Tänapäevases tähenduses on võimupiire võimalik laiendada ka majanduslikult teisi riike halvemasse olukorda pannes, näiteks majanduspiiranguid seades.
Marksistliku käsitluse järgi on imperialism kapitalismi viimane staadium, millele järgneb sotsialistlik revolutsioon. 
Lenin väitis, et 19. sajandi lõpul omandas kapitalism spetsiifilised jooned: tootmine oli saavutanud sellise kontsentratsioonitaseme, mis viis monopolide tekkimiseni ja monopolid olid saavutanud ülevõimu. Lenin nimetas seda kapitalismi staadiumit roiskuvaks, parasiteerivaks ja väljasurevaks. Sellest on tigitud ka kapitalistlike riikide ebaühtlane majanduslik ja poliitiline arengutase ning see ebaühtlus suurenev järsult, omandades hüppelise ja konfliktse iseloomu ja kutsudes olukorras, kus maailm on imperialistlike riikide vahel ära jaotatud, esile maailmasõdu maailma ümberjaotamise pärast. Imperialistlikele riikidele on omane agressiivne ja vallutuslik välispoliitika, milles kajastub monopolide püüd maailmavallutamisele. 
Omas riigis kaasneb selle poliitikaga majanduse suurenev militariseerumine, mis näitab imperialismi parasiitlikku iseloomu. Monopolide ülemvõim tekitab tendentsi pidurdada ühiskonna tootlike jõudude arengut, mis ei välista tootmise suhteliselt kiiret kasvu üksikutel perioodidel. 
Lenin leidis, et imperialism on kapitalismi selles arenemisstaadiumis, kus on välja kujunenud monopolide ja finantskapitali ülemvõim, kapitali väljavedu on silmapaistvalt oluline, rahvusvahelised trustid on algust teinud maailma jaotamisega ja kogu maailma territoorium on jaotatud suurimate kapitalistlike riikide vahel.
Ülar Ploom

Ülar Ploom (sündinud 29. augustil 1955 Tartus) on eesti kirjandusteadlane, tõlkija ja luuletaja. 
Ta on põhjalikumalt tegelenud hiliskeskaja ja vararenessansi (eriti itaalia) kirjanduse ja kultuuriga ning itaalia 20. sajandi kirjandusega, samuti itaalia kirjanduse retseptsiooniga Eestis.
Ta on lõpetanud 1973. aastal Tartu 2. Keskkooli ja 1978. aastal Tallinna Pedagoogilise Instituudi inglise ja saksa keele õpetajana. 1994. aastal kaitses ta Tartu Ülikoolis magistritöö "Francesco Petrarca "Secretum". Filosoofilis-filoloogiline interpretatsioon" (juhendaja Jüri Talvet) ja sai magistrikraadi. 2001. aastal kaitses ta doktoritöö Helsingi Ülikoolis teemal "Quest and Fulfilment in the 13th century Italian Love Lyric. An idea of medieval cognitive poetics" (juhendaja Hannu Riikonen). 
Ploom on kirjutanud kommentaarid Harald Rajametsa tõlkele Dante Alighieri "Jumaliku komöödia" esimese osa "Põrgu" (Tallinna Ülikooli Kirjastus, Tallinn 2011) ja teise osa "Purgatoorium" (Tallinna Ülikooli Kirjastus, Tallinn 2016) eestikeelsele tõlkele ja tõlkinud (koos Harald Rajametsa ja Ilmar Venega) kolmanda osa "Paradiis" (Tallinna Ülikooli Kirjastus, Tallinn 2022). Tema itaalia keelest tehtud tõlgete hulgas on ka kaks Umberto Eco teost.
Maarja Kangro

Maarja Kangro (sündinud 20. detsembril 1973 Tallinnas) on eesti kirjanik, tõlkija ja libretist.
Kangro on õppinud Tartu Ülikoolis inglise keelt ja kirjandust ning olnud aastatel 2007–2012 Tallinna Ülikooli kultuuride uuringute doktorant. 
Maarja Kangro on tõlkinud itaalia keelest peamiselt luulet ja filosoofiat (sh teosed Umberto Eco "Ilu ajalugu", Gianni Vattimo "Modernsuse lõpp", Giorgio Agambeni "Homo sacer. Suveräänne võim ja paljas elu"). Saksa keelest ja vähemal määral teistest keeltest (inglise, prantsuse, vene, ukraina) on ta tõlkinud põhiliselt luulet. Tema enda loomingut on tõlgitud rohkem kui paarikümnesse keelde. 
Aastatel 2016–2018 oli Maarja Kangro üks viiest esimesest kirjanikupalga saajast.
Tema novelle on muuhulgas avaldatud kogumikes "Best European Fiction 2018" (Dalkey Archive Press), "Europa28. Writing by Women on the Future of Europe" ja sarjas "Eesti novell" (vastavalt aastatel 2018, 2019, 2020, 2022 ja 2024). Aastail 2021–2023 oli ta üks selle kogumiku koostajaid.
Alates 2024. aasta aprillist on Kangro Eesti Kirjanike Liidu esimees.
Tegevus poliitikas.
Ta kandideeris 2025. aasta kohaliku omavalitsuse volikogude valimistel Põhja-Tallinna linnaosas Sotsiaaldemokraatliku Erakonna nimekirjas, sai 540 häält ning ei osutunud valituks.
Isiklikku.
Ta on helilooja Raimo Kangro ja kirjanik Leelo Tungla tütar. Kunstnik Kirke Kangro ja tõlkija Anna-Magdaleena Kangro on tema õed.
Dinistor

Dinistor ehk Shockley diood on neljakihilise ehitusega (kolme pn-siirdega) pooljuhtdiood, mis struktuurilt sarnaneb tüürelektroodita türistoriga.
Dinistori võib vaadelda kui kahe vastupidise juhtivustüübiga (pnp ja npn) bipolaartransistori ühendust. Kui positiivne pinge dinistori anoodil ületab antud seadisetüübile omase lülitamispinge, siis dinistori takistus väheneb järsult ja ta hakkab voolu juhtima. Sisselülitatud olekus püsib dinistron seni, kuni teda läbiv vool on suurem kui nn hoidevool; selles väiksema väärtuse korral muutub seadis mittejuhtivaks (suuretakistuslikuks).
Esimesed dinistorid toodeti 1950. aastate lõpus ja need olid üldse esimesed räni kui pooljuhtmaterjali baasil valmistatud pooljuhtkomponendid.
Dinistori enam ei kasutata ja teda asendab sama funktsiooniga diiak.
Indiana Ülikool

 
Indiana Ülikool on ülikool Ameerika Ühendriikides Indiana osariigis.
Ülikooli keskne linnak Indiana Ülikool (Bloomington) asub Bloomingtonis, ent Indiana Ülikoolile kuulub veel 5 ülikoolilinnakut Indiana osariigi eri linnades, mistõttu on tegu ühtselt hallatava ülikoolide süsteemiga. Lisaks haldab Indiana Ülikool koos Purdue Ülikooliga kolme linnakut Indianapolises, Fort Wayne'is ja Columbuses.
Pasadena

Pasadena on linn USA-s California osariigis Los Angelese maakonnas. 
Asub San Gabrieli mäestiku jalamil Los Angelese kesklinnast 16 km kaugusel. Pasadenast umbes 10 km kaugusel kirdes Mount Wilsoni tipus asub Mount Wilsoni observatoorium.
Pasadena tekkis 1873. aastal, kui Indianast saabunud talupojad sinna koloonia rajasid. Linna nimi pärineb nüüdseks väljasurnud tongva keelest. Pasadena sai linnaõigused 19. juunil 1886. 
Linnas asuvad California Tehnoloogiainstituut, Norton Simoni muuseum ja Rose Bowli staadion, kus toimus 1994. aasta jalgpalli maailmameistrivõistluste finaalmäng.
Linna läbib Los Angelese metroo kuldne liin (lõpp-peatus Sierra Madre Villa).
Juri Stepanov

Juri Sergejevitš Stepanov (Юрий Сергеевич Степанов; 20. juuli 1930 Moskva – 3. jaanuar 2012 Moskva) oli vene keeleteadlane (keskendus eriti romaani keeltele), semiootik ja kultuuriteoreetik. 
Ta on õppinud Moskvas ja Pariisis (Sorbonne'is).
Bloomington (Indiana)

Bloomington on linn Ameerika Ühendriikides Indiana osariigis, Monroe maakonna keskus.
Bloomingtonis asub Indiana Ülikooli keskne ülikoolilinnak Indiana Ülikool (Bloomington).
Javier Solana

Francisco Javier Solana de Madariaga (sündinud 14. juulil 1942 Madridis) on Hispaania poliitik ja diplomaat, NATO peasekretär aastatel 1995–1999.
Javier Solana oli 1999–2009 Euroopa Liidu välis- ja julgeolekupoliitika kõrge esindaja ning Euroopa Liidu Nõukogu ja Lääne-Euroopa Liidu (WEU) peasekretär.
Solana sündis keemiaprofessori Luis Solana viiest lapsest kolmandana. Isa suri, kui Javier oli 19-aastane. Vanem vend Luis Solana oli vangis oma Franco-vastase poliitilise tegevuse tõttu, aga hiljem sai temast Hispaania telekommunikatsioonitööstuse juht ja trilateraalse komisjoni üks esimesi sotsialistist liikmeid.
Solana lõpetas katoliikliku keskkooli ja astus Madridi Complutense Ülikooli. Üliõpilasena karistati teda 1963. aastal selle eest, et ta organiseeris opositsioonimeelse foorumi Ülikooli Uuendamise Nädal. 1964 astus ta salaja Hispaania Sotsialistlikku Töölisparteisse, mille Franco oli 1939 keelustanud. Samal aastal lõpetas ta ülikooli ja jätkas enda täiendamist Suurbritannias. 1965 läks ta USA-sse, kus õppis mitmes ülikoolis kokku kuus aastat. Seal osales ta Vietnami sõja vastastes protestides ja sai Välisüliõpilaste Assotsiatsiooni presidendiks.
1971 kaitses ta Virginia ülikoolis doktoritöö teemal "Ülivoolava heeliumi lihtsa ergastatud spektri teooria: prootoni eluiga". Järgmisel aastal tuli ta Hispaaniasse tagasi ning sai Complutese Ülikoolis tahke keha füüsika lektoriks ja 1975 professoriks. Temalt on ilmunud üle 30 teaduspublikatsiooni.
Kuni 1977. aastani töötas Javier Solana füüsikaprofessorina Complutense Ülikoolis. Seejärel valiti ta Sotsialistliku Töölispartei esindajana Hispaania parlamenti. Ta on olnud Hispaania kultuuriminister (1982–1988), haridusminister (1988–1992) ja välisminister (1992–1995). Ühtlasi oli ta 1985–1988 parlamendi spiiker. Enne Hispaania liitumist NATO-ga 1982 oli Solana NATO-ga liitumise äge vastane.
Aastatel 1995–1999 oli ta NATO peasekretär.
2009. aasta juulis teatas ta, et ei soovi pärast ametiaja lõppemist oktoobris Euroopa välispoliitikajuhi kohal jätkata.
Sõjakuritegudes süüdistatav Vojislav Šešelj kirjutas vangistuses temast paskvilli "Kurikael ja sõjakurjategija Javier Solana".
Isiklikku.
Tema vanaisa Rogelio de Madariaga y Castro nõbu oli Hispaania diplomaat Salvador de Madariaga (1886–1978).